OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1	

Číslo: 2 Pv 500/14/8810	Spišská Nová Ves 29.12.2015 
EEČ: 2-68-1639-2015

U Z N E S E N I E

Trestná vec:	obv. XXXXX 
Trestný čin:	Prečin Podielnictvo podľa § 231 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
mladistvý
ktorý je trestne stíhaný pre trestný čin:
- Prečin Podielnictvo podľa § 231 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 22.12.2015 spisová značka 2 Pv 500/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 25. februára 2014, vo večerných hodinách, počas cesty vlakom z Bratislavy do Spišskej Novej Vsi, prijal od ml. XXXXX sumu 20 €, hoci vedel, že peniaze získal odpredajom odcudzeného bicykla zn. Specialized BIG HIT 1S s príslušenstvom v hodnote 694,77 €, pričom pri odpredaji bicykla v Bratislave dňa 25.02.2014 bol osobne prítomný.  

Uznesením prokurátora Okresnej prokuratúry Spišská Nová Ves zo dňa 22.12.2015, spisová značka 2 Pv 500/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry v Spišskej Novej Vsi sp. zn. 2 Pv 500/14 zo dňa 19.11.2014 bolo podľa § 216 ods. 1, písm. a/, b/, c/ Trestného poriadku podmienečne zastavené trestné stíhanie proti obv. ml. XXXXX pre prečin podielnictva podľa § 231 ods. 1, písm. b/ Tr. zák., ktorého sa dopustil tým, že dňa 25. februára 2014, vo večerných hodinách, počas cesty vlakom z Bratislavy do Spišskej Novej Vsi, prijal od ml. XXXXX sumu 20 €, hoci vedel, že peniaze získal odpredajom odcudzeného bicykla zn. Specialized BIG HIT 1S s príslušenstvom v hodnote 694,77 €, pričom pri odpredaji bicykla v Bratislave dňa 25.02.2014 bol osobne prítomný. 

	Uznesenie o podmienečnom zastavení trestného stíhania nadobudlo právoplatnosť dňa 29.11.2014 a skúšobná doba v trvaní 12 mesiacov začala plynúť 30.11.2014.

	Z vyžiadaných správ k osobe obvineného z miesta bydliska, z Obvodného oddelenia PZ v Spišskej Novej Vsi a Okresného úradu, Odboru všeobecnej vnútornej správy v Spišskej Novej Vsi a odpisu z registra trestov obvineného som zistila, že obv. ml. XXXXX sa v skúšobnej dobe podmienečne zastaveného trestného stíhania od 30.11.2014 do 30.11.2015 dopustil menej závažných priestupkov na úseku dopravy, za ktoré bol postihnutý blokovými pokutami, zaplatenými na mieste.

 Iného trestného činu alebo protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Vzhľadom na to, že obvinený ml. XXXXX splnil podmienky pre rozhodnutie v zmysle § 217 ods. 1 Tr. poriadku, bolo potrebné rozhodnúť tak, ako je uvedené vo výroku tohto uznesenia. 
Poučenie:
 Proti tomuto uzneseniu je prípustná sťažnosť, ktorú môžu obvinený
                        a poškodený podať do troch dní od jeho oznámenia na Okresnú pro-
                        kuratúru v Spišskej Novej Vsi. Sťažnosť má odkladný účinok. 
                        (§ 217 ods. 3 Tr. por., § 187 ods. 1 Tr. por.)

JUDr. Janka Bocanová
prokurátorka